પણ તેમને તોડફોડ કરતાં આવડતું હતું. તોડફોડ કરી પણ ખરી. તેમને પ્રધાનમંત્રી જ બનવું હતું. જે તે બનીને રહ્યાં. કપરાં ચઢાણ પણ તે ચડીને જ રહ્યાં. એ વખતે જોકે પ્રધાનમંત્રીની ખુરસીના ચારેક દાવેદાર હતા. એક તો સદાબહાર મોરારજીભાઈ દેસાઈ, ચૌધરી ચરણસિંહ, જગજીવનરામ અને (ઇન્દિરાજીના મતે) કામરાજ પણ ખરા. પ્રધાનમંત્રીની ખુરશી પામવા કૉંગ્રેસના બેને બદલે બાર કટકા કરવાની નોબત આવી હોત તો તેમણે એ પણ કર્યું હોત, એમનામાં એ શક્તિ હતી. બધાને ચીત કરીને તેમણે બે ટુકડે 16 વર્ષ રાજ્ય કર્યું. પોતાના મિજાજથી રાજ્ય કર્યું.